lflage/wiki-talks huggingface dataset:
Diskusjon:Trygve Bratteli

message: Først av alt står det på vår side at han er utdannet ved Universitetet i Oslo, men jeg finner ikke noe om hva slags studier og når det skulle skjedd.  Jeg antar det kan ha skjedd en eller annen  gang mens han jobbet på Youngstorget innen politikk og journalistikk fra 1934 og frem til krigsutbruddet.  Er dette noe hentet fra en av hans bøker, eller har vi annen kilde som underbygger dette.  Han var 18 år da han begynte som snekker og taktekker, og når har han fått studiekompetanse.  Siden han ble journalist i 1934, så vil jeg tro han har noe skrivefør utdanning, eller bare ett naturtalent fra den sosialistiske dagskolen på Malmøya. 
Ved kilden Regjeringen.no  (en kilde vi ikke har brukt og som kun oppgir en reel kilde - Norsk Biografisk Leksikon) så finner jeg følgende sitat på artikkel i hans navn  "På den sosialistiske dagskolen på Malmøya møtte han i 1933 lederne i arbeiderbevegelsen, og de la merke til ham. Arbeiderpartiets formann, Oscar Torp, spurte om han ville bli redaktør i avisen Folkets Frihet i Kirkenes, og i februar 1934 var han på plass der. Noen måneder senere ble han imidlertid valgt til sekretær i Arbeidernes Ungdomsfylking og redaktør av bladet Arbeiderungdommen. Fra september 1934 var hans arbeidsplass Arbeiderpartiets hovedkvarter i den nye Folketeaterbygningen i Oslo."   Dette stoffet om hans tid på Youngstorget mangler vi også helt i vår artikkel.  Jeg kunne selvsagt dyttet dette fra Youngstorget-tiden rett inn fra denne overnevnte artikkelen, men her tror jeg vi trenger en kilde til for å få nyansene og kildesikkerheten i et så langt tidsrom (6 år) på en så viktig statsmann.  En mulighet er å gå på hans selvbiografier (eller det hans frue skrev om ham), men selvbiografier fungerer best til kun å understøtte en annen kilde (som å understøtte det nye materialet vi har fra regjeringen.no) da de ofte ikke er objektive nok og kan lett fremheve egenpersonen for mye på en positiv måte. - Noe jeg lærte tidlig under historiestudiene mine av Tore Pryser, og han lot oss lese nettopp ulike selvbiografier (ikke så mye Bratteli) fra den norske arbeiderbevegelsen i mellomkrigstiden for å se dette.  Brrr (diskusjon) 18. jun. 2022 kl. 22:54 (CEST)
replies: text: Jeg fjernet opplysningen. Den hadde ingen seriøs kilde, og i sin biografi om TB fra 1984 gjør Gidske Anderson et poeng av at han ikke hadde noen formell utdanning. Mvh M O Haugen (diskusjon) 18. jun. 2022 kl. 23:55 (CEST)
thread_title:  Her kan vi finpusse og legge til mer, og vi trenger kilde på at han har studert ved UiO
Diskusjon:Gjøviks Blad (1877–1920)

message: I den oppgitte kilden (Terje Paulsberg:«Ingens herre - ingens trell - Oppland arbeiderblad 75 år i distriktets tjeneste») finner jeg ingen treff på «Gjøvik blad», eller på noen av personnavnene brukt i vår artikkel. Det er litt voldsomt å finlese alle 257 sider i boken for å gjenfinne noen av opplysningene, men jeg legger uansett til grunn at denne er oppført ved en feil. Jeg fjerner derfor denne som kilde fra artikkelen. Hilsen Kjetil_r 21. feb. 2018 kl. 00:24 (CET)
replies: text: For ordens skyld: Artikkelen lå inntil nylig på feil navn («Gjøvik blad»), og ikke det korrekte «Gjøviks Blad». Mine første søk brukte derfor også feil navn. Legger man på s-en får man faktisk to treff i Paulsberg-boken, men de to treffene nevner uansett denne avisen bare helt i forbifarten. Jeg tror derfor likevel det var riktig å ta ut denne fra kildelisten. Hilsen Kjetil_r 21. feb. 2018 kl. 00:40 (CET)
thread_title:  Feil bruk av kilde
Diskusjon:Gjøviks Blad

message: Ser Wikijens har foreslått flytting med begrunnelse «Den eldre avisen ligger på Gjøvik blad. Hvis det ikke er fullstendig navnelikhet er det vel overflødig med parentes?». Nå lå jo faktisk den gamle avisen på feil oppslagsord, så da faller vel dette noe bort.
Uansett da, så synes jeg faktisk vi skal vurdere å la avisen som eksisterer i dag få hovedoppslagsordet, og den gamle få Gjøviks Blad (1877–1920). Jeg tipper de fleste som søker på «Gjøviks Blad» er interessert i den moderne ukeavisen, ikke den mer perifere historiske avisen. Eller hva tror du, Wikijens? Mvh. Kjetil_r 21. feb. 2018 kl. 00:49 (CET)
replies: text: Ja, det virker rimelig, også fordi det er "penere" med en fra-til parentes for den gamle enn med bare et årstall for den nye. Synes vi bare skal gjennomføre det, så er det fortsatt mulig å omgjøre i fremtiden hvis det skal være. Men i følge referansen er den gamle faktisk Gjøviks blad med liten b, altså Gjøviks blad (1877–1920)? --Wikijens (diskusjon) 21. feb. 2018 kl. 09:31 (CET)
replies: text: :Ser du på andre avisnavn i akkurat den kilden ser du at de uten unntak har liten forbokstav i «etternavnet». Det er vel ikke som at vi skal ta det som et hint om å flytte Stavanger Aftenblad -> Stavanger aftenblad, Bergens Tidende -> Bergens tidende, Fredriksstad Blad -> Fredriksstad blad, og så videre? Jeg ville ikke lagt noe vekt på hvordan de har valgt å gjøre det i denne boken. Hilsen Kjetil_r 21. feb. 2018 kl. 09:46 (CET)
replies: text: ::Godt poeng. Jeg la også merke til at alle på den siden jeg så var satt opp på den måten og personlig likte jeg det egentlig godt, men helt enig i at vi må følge standarden vi bruker for andre aviser. --Wikijens (diskusjon) 21. feb. 2018 kl. 09:50 (CET)
replies: text: :::Nå har jeg flyttet og også rettet lenker. Se gjerne over om alt virker greit. Mvh. --Wikijens (diskusjon) 21. feb. 2018 kl. 10:26 (CET)
thread_title:  Flytting?
Diskusjon:Moriafjellet

message: Bruker:Soleincitta stedfestet fjellet til tempelhøyden i Jerusalem. Er det en misforståelse? Gabriel Kielland (diskusjon) 21. feb. 2018 kl. 08:35 (CET)
replies: text: Hei. I en prosess med å lokalisere bibelske steder, ble også Moriafjellet tillagt de koordinatene som står på den engelske wikisiden. Jeg så dessverre ikke at lokalisering er omdiskutert, så tilbakestillingen din var helt på sin plass! Mvh Soleincitta (diskusjon) 21. feb. 2018 kl. 09:21 (CET)
thread_title:  Tempelhøyden
Diskusjon:Curling under Vinter-OL 2018

message: Siden meldingen kom om at det russiske laget (OAR) kunne bli diskvalifisert for doping, har det vært ansett som opplagt at det norske laget har vært klar for opprykk, til å motta bronsemedaljen. Men : Er det sikkert at dette er etter reglene? Det er jo ikke bare bronsefinalen OAR kan diskvalifiseres fra, det burde være hele turneringen. Hvis vi nå stryker alle kamper som OAR har spilt (og sammenholder med slutt-tabellen Curling_under_Vinter-OL_2018#Mikslag), ser vi at Canada ville stå alene med 5 kamper vunnet. De tre lagene som skulle følge i sluttspillet ville være Kina, Norge og Sveits, alle med 4 kamper vunnet. Nå kommer mine personlige oppfatninger inn, og jeg kan være på svært tynn is. Hvis vi rangerer disse etter innbyrdes oppgjør, er Norge best, med to seire (over Canada og Sveits), mens Kina og Sveits bare har en seier (over henholdsvis Norge og Kina). Hvis nå Kina og Sveits skulle rangeres etter innbyrdes oppgjør blant de fire i sluttspillgruppen, ville rekkefølgen bli :
1) Canada 2) Norge 3) Sveits 4) Kina. Semifinaler burde da ha blitt spilt Canada mot Kina, og Norge mot Sveits. Canada - Kina hadde en kamp i grunnspillet; den vant Canada, og forsvarer sånn sett finaleplassen. Norge - Sveits hadde også bare en kamp, i grunnspillet, Norge vant denne kampen 6-5, og kunne sånn sett ha forsvart en finaleplass. Jeg vil ikke påstå at Norge ville ha vunnet en finale, til tross for at vi i grunnspillet slo Canada 9-6. Bronsefinalen kunne ha blitt spilt mellom Sveits og Kina. Da disse to møttes i grunnspillet vant Sveits 7-5 over Kina. 
Vel, uansett hvor gale mine hypoteser kunne være, er det Kina som tapte mest, ved å bli eliminert fra sluttspillet. Men det får være nok med hypoteser. MEN: det hadde vært hyggelig om noen som kjente reglene godt nok, kunne avgjøre om det kunne såes tvil om hvem som skulle ha bronsemedaljen. TorSch (diskusjon) 22. feb. 2018 kl. 15:36 (CET)
replies: text: Det vil bli Norge som får medaljene om de bestemmer seg for at 4.-plassen rykker opp til medalje. Rent hypotetisk kunne man sagt det samme om f. eks sprint. Hvis Klæbo blir tatt i doping, hvem vet hva som kunne skjedd dersom Raido Ränkel fra Estland hadde fått den siste plassen i kvartfinalene? --- Løken (diskusjon) 22. feb. 2018 kl. 16:53 (CET)
thread_title:  Medaljene i OL - Curling for mix-lag
Diskusjon:Matematisk konstant

message: Artikkelen blander konseptene Matematisk konstant og Fysisk konstant. Rydder og ommøblerer litt 23. feb. 2018 kl. 16:04 (CET)

message: Jeg begynte å arbeide med denne siden, men ser ingen grunn til å fortsette arbeidet hvis siden skal slettes. Det eksisterer ingen slettediskusjon, så jeg avventer dette frem til jeg vet hva som evt. er årsaken til at den skal slettes. BFG (diskusjon) 23. feb. 2018 kl. 16:13 (CET)
replies: text: Jeg var ikke klar over at du hadde planer om å forbedre artikkelen. Det er et viktig emne, men dagens innhold holder ikke mål. Jeg trekker sletteforslaget. --Trurl (diskusjon) 23. feb. 2018 kl. 16:21 (CET)
thread_title:  Siden er foreslått slettet 
Kategoridiskusjon:Konstanter

message: @Erik_den_yngre blir det ikke feil å legge til kategori matematikk for denne kategorien? Den er jo nettopp overordnet kategori for både fysiske og matematiske konstanter. Kategorien tall hadde vel vært mer passende? BFG (diskusjon) 24. feb. 2018 kl. 02:18 (CET)
replies: text: Ja kanskje, det viktigste er at man alltid med plassere en kategori i en mer generell kategori. --Vennlig hilsen Erik d.y. 24. feb. 2018 kl. 03:57 (CET)
replies: text: :@Erik_den_yngre Jeg mener de 2 kategoriene du la til er totalt meningsløse. Da skal i så tilfelle kategorien politikere inneholde eu,usa,norge mm. fordi politikere fra disse er inkludert i kategorien. Hva med å legge til algoritmer? Det vil være relevant å opprette underkategorien algoritmiske konstanter. Hvis man finner noen slike konstanter med leksikal verdi. John Carmacks initialverdi for resiproke røtter er vel den eneste som slår meg. BFG (diskusjon) 24. feb. 2018 kl. 10:50 (CET)
replies: text: ::Hei. Jeg la til kategorier fordi jeg i forbindelse med rutinemessige patruljering kom over en kategori som ikke var plassert i en overordnet kategori. Slik innledende kategorisering er ofte litt rufsete og må rettes opp etterhvert. En matematisk konstant som Pi har noe med matematikk å gjøre og jeg plasserte derfor i den vel generelle kategorien matematikk. Det viktigste er at alle kategorier er plassert i en mer generell kategori (ingen skal være foreldreløse) og dessuten tilstreber vi at både artikler og kategorier plasseres i en så spesifikk kategori som mulig. Kategorisystemet danner et hierarki, men hver ting er ofte plassert flere steder (i sideordnet kategorier) slik at det ikke er et «rent» hierarki - derimot unngår vi plassering i både over- og underordnet kategori (overflødig kategorisering). Ofte må man bla litt frem og tilbake for å se om kategoriseringen er ryddig. Jeg har fjernet matematikk og fysikk fordi det er overflødige kategorier her. Fint om du ser over kategoriene for fysikk og matematikk, om det er mulig å få til mer spesifikk kategorisering for en del artikler, på spesialiserte fagområder trengs det fagkunnskap for å kategorisere riktig. --Vennlig hilsen Erik d.y. 24. feb. 2018 kl. 14:13 (CET)
replies: text: :::Hei igjen. Jeg så at du brukte HotCat, og fant ut av hva det var. Utrolig effektivt verktøy - takk for det implisitte tipset. Det kan nok ha blitt liggende igjen en del løse tråder. Jeg hadde planer om å rydde opp. Jeg begynte å rydde i artikkelen Matematiske konstanter og fant ut at det var veldig mye rundt som ikke var som det skulle. Nå har jeg gått letter bananas og omorganisert omtrent hele kategoritreet under kategorien tall. Det gjenstår en del arbeid. Men godt over 200 endringer i løpet av en dag får holde tror jeg. BFG (diskusjon) 24. feb. 2018 kl. 17:01 (CET)
thread_title: Kategorier
Diskusjon:Matthias Numsen Blytt

message: Kan noen fikse lenken til ORIA, så den kun inneholder bøker av Matthias Numsen Blytt, og ikke alle andre med samme etternavn? Kjersti L. (diskusjon) 25. feb. 2018 kl. 11:35 (CET)
replies: text: Blings! Det var bokhylla.no, men trefflisten inneholdt uansett hele familien. Jeg har fått hjelp av en IP-adresse på min diskusjonsside, og skal prøve å fikse lenken. Kjersti L. (diskusjon) 25. feb. 2018 kl. 12:17 (CET)
thread_title:  Eksterne lenker 

message: La inn kolon så det blir synlig linjeskift, fornavnet hans må sjekkes. Bokhylla skriver Mathias med bare en t. 109.247.52.67 25. feb. 2018 kl. 12:28 (CET)
replies: text: SNL.no har to t-er; NBL.snl.no (Norsk biografisk leksikon) bare én t i fornavnet. Ligger an til litt mer "grunnforskning" og omdirigering, ja. Kjersti L. (diskusjon) 25. feb. 2018 kl. 13:04 (CET)
replies: text: :Det avbilda gravminnet ser ut til å ha en t (nest nederste oppføring). Søk på "matthias numsen blytt" i Bokhylla gir to treff i bøker og ingen i aviser på 1800-tallet, mens tilsvarende søk med én t gir fire treff i bøker og tre i aviser (herav en samtidig nekrolog). Så foreløpig leder Mathias. Hilsen --GAD (diskusjon) 25. feb. 2018 kl. 17:32 (CET)

text: Her er flere bøker som veksler mellom en og to t'er, f eks

text: *

text: Norsk biografisk leksikon har skrevet ham med to t'er i Matthias siden 1918.

text: *

text: *

text: *

text: -- Det ser ut til at alle de andre leksikonene skrev ham med to t'er i Matthias. Søk i alle bøker i Bokhylla avslører ingen klar vinner mellom Matthias og Mathias. Begge stavemåter er godt represenert.

text: -- Her må vi huske på at vi befinner oss på et tidspunkt i historien før navn fikk fast skrivemåte og folk var ikke selv konsekvente med hensyn på hvordan de skrev sitt eget navn. Det ble først mer orden på dette når den første navneloven kom i 1923, .

text: -- Vi må nok her bare akseptere at det finnes to stavemåter på fornavnet hans. Siden NBL har valgt to t'er siden 1918 så bør vi også ha artikkelen på denne formen. Det kan imidlertid også nevnes at Mathias også ble skrevet med en t. --ツツDyveldi☯ prat  ✉ post 25. feb. 2018 kl. 20:50 (CET)
Han ble no døpt med bare en t da, 6. mai 1789: SAT, Ministerialprotokoller, klokkerbøker og fødselsregistre - Nord-Trøndelag, 764/L0544: Ministerialbok nr. 764A04, 1780-1798, s. 174-175. Det som ville gitt det mest entydige svaret er hans egen signatur, om noen kan finne den. Da kan moderne leksika si hva de vil. 109.247.52.67 26. feb. 2018 kl. 00:13 (CET)

text: Folketellinga 1801 har også bare en t. Før dere faller over at han heter Hansen så se på faren. Hans Blytt. Og nei, jeg søkte på Numsen. Ikke Mathias. 109.247.52.67 26. feb. 2018 kl. 00:27 (CET)
thread_title:  Navn, skrivemåte
Maldiskusjon:Partier på Island

message: Malen er ikke opdateret (den viser situationen 2013-16). Efter seneste valg i høsten 2017 er VG i regering, Lys fremtid er røget ud af Altinget, mens Folkets parti og Senterpartiet er kommet ind.--Batmacumba (diskusjon) 25. feb. 2018 kl. 14:17 (CET)
replies: text: Jeg har nu opdateret malen.--Batmacumba (diskusjon) 26. feb. 2018 kl. 15:00 (CET)
thread_title:  Forældet
Diskusjon:Lotte Reiniger

message: --M O Haugen (diskusjon) 27. sep. 2020 kl. 22:35 (CEST)
Diskusjon:Hestehandel

message: Ingressen er ikke helt dekkende for innholdet. --Vennlig hilsen Erik d.y. 27. feb. 2018 kl. 19:54 (CET)
thread_title:  Intro og innhold 

message: Det trengs fortsatt kilder til enkelte punkter i teksten. --Vennlig hilsen Erik d.y. 27. feb. 2018 kl. 19:55 (CET)
thread_title:  Kilder 

message: Omtalen av historiske forhold er bare delvis tidfestet. Mulig at dette ikke lar seg gjøre på grunnlag av kildene, men så langt som mulig bør vi angi når disse tingene foregikk. Mye av hestehandelen begynte trolig så lenge siden at det ikke er dokumentert, men vi bør angi når aktiviteten avtok i moderne tid. --Vennlig hilsen Erik d.y. 27. feb. 2018 kl. 19:57 (CET)
thread_title:  Tidfesting
Diskusjon:Lorentz-kraft

message: Med nytt stoff, figurer og illustrasjoner har jeg fjernet stubb-klassifiseringen. Kanskje skulle det vært tatt med flere anvendelser av Lorentz-kraften. Phidus (diskusjon) 27. feb. 2018 kl. 22:02 (CET)
thread_title: Utvidelse
Diskusjon:Valbergtårnet

message: Jeg har fjernet et utsagn om byggekostnader: «men endte på 9 000, noe som tilsvarte kr 36 000 etter den tids valuta.»  Også andre kilder, inkluder SNL, oppgir kronebeløpet, men for meg er det uklart hva dette betyr. Dersom noen kan forklare denne sammenligningen av valuta bedre, og hva det forteller, må en selvsagt gjerne legge inn igjen beløpet.  Jeg har i stedet brukt en sammenligning med byens budsjett.  Toba (diskusjon) 11. okt. 2020 kl. 13:04 (CEST)
thread_title:  Utsagn om byggekostnader 
Diskusjon:Elektromagnetisk felt

message: Denne siden var omdirigert til elektrisk felt. Det er ingen holdbar situasjon. Derfor har jeg nå påbegynt en utvidelse siden med nytt og eget innhold. Phidus (diskusjon) 28. feb. 2018 kl. 18:58 (CET)
thread_title: Omdirigering
Diskusjon:Dykkefysikk

message: Skadepotensialet i å bli utsatt for dykkeaktivitet i hyperbar tilstand er konstatert skadelig. Hva er så årsaken til at blandingsaktiviteten ble godkjent og igangsatt i 1974? Dagvilnes (diskusjon) 1. mar. 2018 kl. 16:52 (CET)
thread_title:  Dykkeaktivitet i hyperbar tilstand.
Diskusjon:Jens Lurås Oftebro

message: --Vennlig hilsen Erik d.y. 2. mar. 2018 kl. 22:35 (CET)

message: Heter både han og broren Einar Lurås Oftebro Christian til annet fornavn? Kronny (diskusjon) 18. jul. 2021 kl. 23:46 (CEST)
thread_title:  Fornavn 
Diskusjon:Liste over sesonger av Mesternes mester

message: Er Deltakere i Mesternes Mester en passende tittel? Jeg tenker at Liste over sesonger i Mesternes Mester, eller Mesternes Mester sesong for sesong er mer dekkende.. - Mr. Hill (diskusjon) 2. mar. 2018 kl. 23:16 (CET)
replies: text: Jeg har flyttet den.--Ezzex (diskusjon) 3. mar. 2018 kl. 13:38 (CET)
thread_title: Navn på artikkel

message: Tabellen viser at det totale antallet for langrenn er 17. Da merker jeg meg at to her er samme person. Ikke sikkert det er noe i veien for det, det står bare "idrettsgrener representert"? Kronny (diskusjon) 7. jan. 2022 kl. 18:15 (CET)
thread_title:  Tabellen idrettsgrener 

message: Innholdet her sto opprinnelig på Mesternes Mester, og ble etter hvert flyttet hit. Men hva med ytterligere utvidelse, en utdypende artikkel pr. sesong, med detaljerte opplysninger om de enkelte episodenes temaer, øvelser og resultater? Fører opp på Ønskelisten. Kronny (diskusjon) 20. jan. 2022 kl. 10:00 (CET)
Ser en IP har tatt fatt på dette. Et tips: Bruk to forskjellige farger for deltakere som trakk seg og deltakere med immunitet. I sesong 12 måtte Øystein Pettersen trekke seg i episode 1, og temavinner i episode 1 og 2 hadde immunitet i episode 3. Kronny (diskusjon) 2. feb. 2023 kl. 21:37 (CET)
replies: text: Har nå delt opp dette i sesong 12, med  på den som måtte trekke seg, og for å være konsekvent gitt "trakk seg" denne fargen også i sesong 14.  ///Mvh. 1000mm (diskusjon) 2. feb. 2023 kl. 23:36 (CET)
thread_title:  Detaljer
Diskusjon:Kjemoterapi

message: Såvidt meg bekjent bruker man vanligvis "cellegiftkur" eller "cellegiftbehandling" på norsk om den onkologiske varianten av dette, og den antibakterielle behandlingen har jeg aldri hørt beskrevet som annet enn med referanse til "antibiotika".
Så mitt spørsmål til evt. medisinsk personell her, er: Er ikke dette rett og slett en anglisisme som burde reduseres til en historisk referanse, og ellers vise til artikler om de to fenomenene ?
Signert, spørrende: Autokefal Dialytiker (diskusjon) 1. mai 2019 kl. 14:05 (CEST)
thread_title:  Brukes ordet/begrepet på norsk ?
Diskusjon:Tyrkisk bad

message: --Adbouz (diskusjon) 4. mar. 2018 kl. 00:01 (CET)Hammam betyr varm på berbisk. Og i den artikkelen er ikke ord berbisk skrevet et eneste gang. Man må gi Cesar det som tilhører Cesar. 
 Hammam et berbisk og har ekistert lenge før tyrkere fantes
Diskusjon:Daniele Sottile

message: His name is Daniele Sottile, not Pasquale Sottile. --CristianNX (diskusjon) 3. mar. 2018 kl. 21:04 (CET)
Diskusjon:Nigeria

message: Jeg har ikke sjekket, men tror på det siste. Pharaonics (diskusjon) 16. okt. 2018 kl. 22:03 (CEST)
thread_title:  Høyest befolkning eller høyest befolkningsantall?
Diskusjon:Ivano-Frankivsk

message: Folketelingen i 1931... morbid spøk? 
replies: text: Hvorfor det? --Vennlig hilsen Erik d.y. 4. mar. 2018 kl. 01:18 (CET)
replies: text: :Kanskje en referanse til Holodomor? Uansett begrunnelsen til 88.89.27.155, så virker det litt tatt ut av løse luften å ha med data fra folketellingen i 1931. Jeg foreslår at vi sløyfer dette. Hilsen Kjetil_r 4. mar. 2018 kl. 01:31 (CET)
replies: text: ::Tok det ut nå. Mvh. Kjetil_r 8. mar. 2018 kl. 23:48 (CET)
thread_title:  Folketelingen i 1931?
Diskusjon:Topkapıpalasset

message: Dersom tyrkisk skrivemåte skal brukes, bør vel den tyrkiske og den norske delen av ordet skilles med et bindestrek for å unngå språkforvirring. Jeg ser at de andre språkene som ikke har særskriving (der vil ikke problemet oppstå) har gjordt det slik, bortsett fra svensk wp, som heller ikke har bindestrek. Prinsipielt anser jeg det som problematisk å bruke tegn som er ukjente i norsk språk i lemmaet. Mvh BjørnN (diskusjon) 23. feb. 2020 kl. 11:16 (CET)
thread_title:  Skrivemåte 
Diskusjon:Saanti sijte

message: Det er feil at Essand heter Saanti i nominativ og Saantin i genitiv. Saanti er genitiv av Saanth (et flertallsord). Samme situasjon ved Femunden der området heter Feamundh i nominativ (også et flertallsord). Navnet kan sammenliknes med Saantenjaevrie. Her er forleddet Saante, med genitiv Saanten. Saanth er flertall av Saante. Artikkelen burde endres til Saanti sijte. Kanskje enda heller sïjte (ikke sijte), siden det er den riktige skrivemåten på sørsamisk. --Kvääniruija (diskusjon) 8. jan. 2023 kl. 21:13 (CET)
replies: text: Hei, @Kvääniruija. Dette er skrevet for lenge siden, så jeg husker ikke detaljene. Men poenget er i alle fall at artikkelen er navngitt etter faktisk navnebruk. Mvh M O Haugen (diskusjon) 8. jan. 2023 kl. 21:42 (CET)
replies: text: :Saanti sïjte brukes mange steder. Blant annet av Falkenberg. Han skriv konsekvent Saanti i genitiv (Saanti sïjte, Saanti-saemieh).

text: :Marit Fjellheim ved Aajege har også skrevet om navnet: "'Saanti' som i Saanti sijte er genitiv flertall av Saanth, som derfor må betegne området til Saanti-saemieh, som hadde sommerbeitene om Saantenjaevrie, no. Essandsjøen."

text: :Fjellheim har og skrevet om navn i Femund reinbeitedistrikt: "I følge Hasselbrinks ordbok med henvisning til Bergsland ble det sagt 'Feamundijde juhtedh' om å flytte til området ved Femund om vinteren, altså med bruk av illativ flertall. Dette sier at navnet brukt som områdetnavn ble angitt i flertall 'Feamundh'. Dette er tilsvarende som for Saanti sijte, som er dannet ut fra områdenavnet Saanth, som også er et flertallsord." Kvääniruija (diskusjon) 8. jan. 2023 kl. 23:10 (CET)
replies: text: ::Hei igjen, @Kvääniruija. Jeg måtte sjekke igjen, og det ser ut som om jeg har tatt feil. Dumt. Jeg beklager så mye, og har flyttet artikkelen nå. Takk for at du passer på. Mvh M O Haugen (diskusjon) 9. jan. 2023 kl. 08:09 (CET)
thread_title: Navn
Diskusjon:Liste over medaljevinnere under Vinter-OL 2018

message: --M O Haugen (diskusjon) 19. mar. 2018 kl. 20:35 (CET)

message: Hei, ser at artikkelen ikke er oppdatert for endringer etter dopingavgjørelser med endring av medaljevinnere og vakante medaljer. Se den engelske listen for forskjeller. Med vennlig hilsen Migrant (disk. – bid.) 9. des. 2020 kl. 23:02 (CET)
replies: text: Hmm, må nesten beklage meg selv her for å gå så hardt ut for denne listen, jeg må ha blingsa på denne og tilsvarende liste for Vinter-OL 2014 det var noen flere medaljer det var snakk om da (:en:List of stripped Olympic medals). Men mitt punkt om flere bilder står vel fortsatt ved lag og kanskje det burde vært en notis om endringen for den bronsemedaljen i miks-curling med referanse. Med vennlig hilsen Migrant (disk. – bid.) 10. des. 2020 kl. 01:16 (CET)
thread_title:  Oppdateringer dopingfjernede medaljer 
Diskusjon:Sergej Skripal

message: Den har fått en uheldig slagside mot den russiske fortellingen, særlig i avsnittet "etterforskning". Det er ingen tvil om at Skripal ble forgiftet av russiske agenter. Bjørn Berger (diskusjon) 2. jul. 2022 kl. 14:01 (CEST)
thread_title:  Denne artikkelen burde bli oppdatert